**Naiset** (engl. *The Women*) on George Cukorin ohjaama yhdysvaltalainen komediaelokuva, joka sai ensi-iltansa vuonna 1939. Sen pääosia esittävät Norma Shearer, Joan Crawford ja Rosalind Russell. Elokuvan näyttelijöinä oli nimensä mukaisesti vain ja ainoastaan naisia. Elokuva myös käytti niin sanottua all-star-roolitusta, sillä sen pääosissa oli useita sen ajan suuria tähtiä. Tämä ei vielä niihin aikoihin ollut kovinkaan tavallista. Vasta elokuva Grand Hotel (jossa Crawford esitti yhtä pääosaa) vuodelta 1932 oli aloittanut tämän trendin. *Naiset* perustuu Clare Boothe Lucen samannimiseen, suosittuun näytelmään. *Naiset* oli yksi Hollywoodin kalleimmista elokuvista tekovuonnaan 1939. Elokuvan pituus on 133 minuuttia, eli 2 tuntia ja 13 minuuttia, ja tuotantoyhtiöinä olivat Metro-Goldwyn-Mayer ja Warner Bros.

Elokuva kertoo joukosta naisia, jotka yrittävät selvitä sotkuisista ihmissuhteistaan sekä toistensa että miesten kanssa. Norma Shearer näyttelee pääroolia, varakasta Mary Hainesia, jonka aviomies pettää tätä kauniin myyjättären Crystal Allenin kanssa. Juonikasta Crystalia näyttelee Joan Crawford. Rosalind Russell näyttelee yhtä Maryn ystävättäristä. Muissa rooleissa ovat muiden muassa Paulette Goddard, Joan Fontaine, Lucile Watson, Mary Boland, Marjorie Main, Virginia Grey, Ruth Hussey, Virginia Weidler, Butterfly McQueen ja Hedda Hopper.

Elokuvan yli 130 roolissa esiintyy ainoastaan naisia. Tämä teema vietiin jopa niin pitkälle, että elokuvassa käytetyt lavasteet kuten muoto- ja valokuvat esittävät vain naisia ja jopa elokuvassa esiintyvät eläimet ovat yhtä poikkeusta lukuun ottamatta joka ikinen naispuolisia. Myös niin monen tähden palkkaaminen samaan elokuvaan oli hyvin epätavallista. Joan Crawford oli näytellyt Norma Shearerin jo kerran aiemminkin, vuonna 1925 valmistuneessa elokuvassa *Sydämen ääni*. Silloin uransa vasta aloittanut Crawford oli Shearerin body doublena. Kaksi näyttelijätärtä eivät tulleet toimeen keskenään, sillä he olivat olleet kilpailijoita ollessaan vielä kiinnitettyinä samaan elokuvastudioon. Rosalind Russellin kanssa molemmat tulivat toimeen, ja Crawfordista ja Russellista tulikin hyviä ystäviä.

*Naiset*-elokuva jäi yhdeksi Shearerin viimeisistä elokuvista, sillä hän lopetti uransa vain kolmea elokuvaa myöhemmin vuonna 1942. Joan Crawford sen sijaan jatkoi yhteistyötä ohjaaja Cukorin kanssa. He tekivät yhdessä vielä kaksi elokuvaa.

Vuonna 2007 *Naiset* valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä. *The New York Timesin* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

Diane English ohjasi vuonna 2008 valmistuneen elokuvan *Naiset*, joka perustuu samaan Clare Boothe Lucen näytelmään.

Näyttelijöitä
-------------

|  |  |  |
| --- | --- | --- |
|  Norma Shearer  | … |  Mary Haines 
  |
|  Joan Crawford  | … |  Crystal Allen 
  |
|  Rosalind Russell  | … |  Sylvia Fowler 
  |
|  Mary Boland  | … |  kreivitär De Lave 
  |
|  Paulette Goddard  | … |  Miriam Aarons 
  |
|  Phyllis Povah  | … |  Edith Potter 
  |
|  Joan Fontaine  | … |  Peggy Day 
  |
|  Virginia Weidler  | … |  Pikku-Mary 
  |
|  Lucile Watson  | … |  Rouva Morehead 
  |
|  Marjorie Main  | … |  Lucy 
  |
|  Virginia Grey  | … |  Pat, parfyymitiskin virkailija 
  |
|  Ruth Hussey  | … |  Neiti Watson 
  |
|  Muriel Hutchison  | … |  Jane, Maryn palvelustyttö
  |
|  Hedda Hopper  | … |  Dolly Dupuyster 
  |
|  Florence Nash  | … |  Nancy Blake 
  |
|  Cora Witherspoon  | … |  Rouva Van Adams
  |
|  Ann Morriss  | … |  liikuntaohjaaja 
  |
|  Dennie Moore  | … |  Olga, manikyristi
  |
|  Mary Cecil  | … |  Maggie, Maryn kokki
  |
|  Mary Beth Hughes  | … |  Neiti Trimmerback
  |
|  Margaret Dumont  | … |  Rouva Wagstaff
  |
|  Butterfly McQueen  | … |  Lulu, parfyymitiskin palvelustyttö
  |
|  Barbara Jo Allen  | … |  vastaanottovirkailija
  |
|  Gertrude Astor  | … |  mutakylpyhuoneen valvoja
  |
|  Marie Blake  | … |  varastotyttö
  |
|  Barbara Pepper  | … |  hankala nainen
  |

Kuvia
-----

* Norma Shearer elokuvan trailerissa.Norma Shearer elokuvan trailerissa.
* Joan Crawford elokuvan trailerissa.Joan Crawford elokuvan trailerissa.
* Rosalind Russell elokuvan trailerissa.Rosalind Russell elokuvan trailerissa.

Lähteet
-------

1. ↑  Mick Jagger tuottaa kohuelokuvan  29.10.2004. Turun Sanomat. Viitattu 29.3.2007.
2. ↑  Complete National Film Registry Listing *National Film Preservation Board, Library of Congress*. Viitattu 13.7.2016. (englanniksi)
3. ↑  The Best 1,000 Movies Ever Made. (Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004.) *The New York Times*.  Arkistoitu 11.7.2016. Viitattu 13.7.2016. (englanniksi)

Aiheesta muualla
----------------

* Kuvia tai muita tiedostoja aiheesta **Naiset (vuoden 1939 elokuva)** Wikimedia Commonsissa

* Joan Crawford *Naisissa*
* Kuvia elokuvasta